
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
Број: 612-00-00089/2014-04
26.09.2014. године
Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 26.09.2014. године, донела је

О Д Л У К У
о акредитацији студијског програма

[bookmark: OLE_LINK18][bookmark: OLE_LINK19][bookmark: OLE_LINK27][bookmark: OLE_LINK28][bookmark: OLE_LINK23][bookmark: OLE_LINK24]Утврђује се да УНИВЕРЗИТЕТ У НОВОМ САДУ-ПРАВНИ ФАКУЛТЕТ са седиштем у ТРГ ДОСИТЕЈА ОБРАДОВИЋА 1, НОВИ САД, ПИБ: 100728803, Матични број: 08104913,  испуњава прописане стандарде за акредитацију студијског програма МАС1 - ПРАВА-СМЕР УНУТРАШЊИХ ПОСЛОВА у оквиру поља друштвено-хуманистичких наука и то за 55 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У НОВОМ САДУ-ПРАВНИ ФАКУЛТЕТ са седиштем у ТРГ ДОСИТЕЈА ОБРАДОВИЋА 1, НОВИ САД, је дана 16.1.2014. године поднела захтев за акредитацију студијског програма МАС1 - ПРАВА-СМЕР УНУТРАШЊИХ ПОСЛОВА у оквиру поља друштвено-хуманистичких наука под бројем 612-00-00089/2014-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У НОВОМ САДУ-ПРАВНИ ФАКУЛТЕТ и предлог одлуке, достављени су Комисији за акредитацију и проверу квалитета.

 Студијски програм је  у друштвено хуманистичком  пољу  што је у складу са законом и листом области коју је утврдио  Национални савет. Назив дипломе   Мастер правник   је у складу са листом звања коју је утврдио Национални савет, а дужина студија 1 година и 60 ЕСПБ је у складу са законом.  Програм је прихваћен 09.06.2008 на Сенату Универзитета у Новом Саду.  Студијски програм садржи све законом предвиђене елементе: назив, врсту студија, академски назив, услове за упис, листу предмета, начин извођења студија, бодовну вредност предмета, начин и предуслове за упис предмета. У структури студијског програма прецизно су наведени циљеви програма и  исходи процеса учења. Студије су обима 60 ЕСПБ бодова и трају једну године. Студијски програм обезбеђује стицање стицање високог образовања другог степена академских студија које оспособљава за препознатљиву и јасно дефинисану професију мастер правника. Програм је тако постављен да студенту омогући стицање продубљених стручних знања у изабраним правним материјама и подигне његову способност да тумачи и обликује правне норме. Сврха овог студијског програма  је јасно и недвосмислено формулисана и у потпуности је усклађена са општом мисијом и циљевима  установе. Циљеви студијског програма су јасно формулисани, у складу су са задацима установе и укључују стицање компетенција и вештина за звање мастер правник. Наведене су опште способности које студенти стичу савладавањем програма, као и могућности наставка студија и даљег усавршавања у струци. У прилогу постоји Додатак дипломи који је у складу са циљевима и курикулумом студијског програма.
Структура курикулума обухвата распоред предмета по семестрима са фондом часова и бројем ЕСПБ. Број часова активне наставе недељно је усклађен са стандардом. Структура курикулума обухвата опис свих предмета са називом, годином и семестром студија, именом наставника, циљевима, исходима и садржајем предметима, препорученом литературом, методом извођења наставе и начином оцењивања знања студената. У првом семестру студент прати наставу и полаже испите из четири наставна предмета која је изабрао са листе изборних предмета. Сваки предмет има фонд од 3 часа предавања и 2 часа вежби недељно и има вредност од 10 ЕСПБ бодова. У структури студијског програма заступљене су различите групе предмета:  теоријско методолошки (32%), научно стручни (56%) и стручно апликативни (12%). Наставни план и програм је целовит и свеобухватан и нуди најновија стручна сазнања. Овај студијски програм усаглашен је са другим студијским програмима на установи, чинећи са њима заокружену и складну целину: студенти у оквиру програма академских мастер студија права допуњују и продубљују знања стечена током основних студија и стичу способности за праћење и примену новина у струци. Студенти заинтересовани за докторске студије имају прилику да током програма мастер студија права развију и истраживачке способности и вештину примене научних метода. Студијски програм је усклађен са савременим светским токовима и стањем струке у области права и оних дисциплина које се као помоћне предају и изучавају у оквиру овог студијског програма. Студијски програм је упоредив са сличним студијским програмима на иностраним високошколским установама, посебно у оквиру европског образовног простора.
У прву годину на овај студијски програм се уписује 55 студената, што је у складу са стандардима жељеног броја студената по наставнику. Увидом у листу просторија установе, закључује се да располаже прописаним просторним капацитетима за извођење наставе планираном броју уписаних студената Мастер академске студије могу уписати и лица која су дипломирала на сродним факултетима друштвено-хуманистичких наука чији је оснивач Република Србија и Република Српска. Редослед кандидата за упис на мастер академске студије утврђује Комисија за упис. За сваки испит је утврђен број ЕСПБ бодова које студент стиче полагањем. Није сасвим прецизно описана методологија којом је утврђено оптерећење студената за сваки појединачни предмет. Препоручује се да се на основу обима градива и количине потребне препоручне литературе за савладавање истог, прецизније утврди  оптерећење, односно број радних сати потребан за самосталан рад студената, те у складу с тим и број бодова које различити предмети носе. Рад студента на савлађивању одређеног предмета изражава се у поенима. Сразмера поена који се могу стећи испуњењем предиспитних обавеза и полагањем испита утврђена је студијским програмом за сваки поједини предмет, с тим да је за предиспитне обавезе предвиђено најмање 30, а највише 44 поена. Предиспитним обавезама се оцењује  активност студента у току предавања, присуство на аудиторним вежбама, успешност на колоквијуму и тесту, квалитет семинарског рада. За сваки предмет је јасно назначен начин стицања поена кроз различите активности студената у зависности од типа предмета. Систем вредновања рада студената  узима у обзир специфичности појединих предмета, оспособљеност студената за различите активности у складу са годином студија, као и изборност предмета. Препоручује се да, као и код утврђивања броја ЕСПБ, узме у обзир реална оптерећеност студената на поједином предмету.
Укупан број наставника ангажован на студијском програму је 45 и довољан је да покрије укупан број часова наставе на датом студијском програму.  Ангажовање по појединачном наставнику је 0,17 часова активне наставе. За све наставнике ангажоване са пуним радним временом су приложене фотокопије радних књижица, док су за наставнике ангажоване са непуним радним временом приложени уговори о раду. Број наставника са пуним радним временом износи 45, тако да сву наставу држе наставници са пуним радним временом. Испуњени су сви законски услови везани за датуме избора и године живота наставника. Сви ангажовани наставници имају стечено звање доктора наука, што је у складу. Jедан сарадник је ангажован на реализацији овог програме и његово ангажовање је 0,35 часова активне наставе. Квалификације наставног особља одговарају новоу њихових задужења. У књизи наставника се налазе подаци о свим наставницима ангажованим на студијском програму. Наставници  поседују документоване референце које их квалификују као компетентне за наставне предмете које држе на овом студијском програму. Величине група за предавања и вежбе за овај студијски програм је у складу са стандардом. Факултет поседује укупно 7852 квм бруто простора. С обзиром да се исти простор користи и за одржавање наставе на осталим студијским програмима, у односу на укупан планирани број студената бруто простор по студенту износи 2,07 квм, што је на минимуму стандарда за извођење наставе по сменама. Установа је обезбедила 1 амфитеатара са 361 местом, 91 учионицу, судницу за симулацију суђења, кабинет за правну клинику, кабинет за информатичку обуку студената, кабинете за друге студентске активности, библиотечки простор и читаоницу, канцеларије  и остале помоћне просторије. Установа је обезбедила одређени број наставничких кабинета који представљају углавном задовољавајући радни простор за све наставнике. Обезбеђена је техничка опрема за савремено извођење наставе (рачунари, штампачи, пројектори, преносни рачунари, аудио и видео опрема, пројектори и остало). Количина ИТ опреме би могла бити већа, имајућу у виду број студената и наставника. Библиотека је обезбедила својим корисницима приступ за преко 35.000 наслова страних часописа и 40.000 књига. Корисници могу да приступе већем број релевантних база података. Сви обавезни предмети су покривени одговарајућом литературом. Наставни предмети су покривени литературом која се може пронаћи у библиотеци. Број доступних примерака је на задовољавајућем нивоу.
Установа је усвојила и приложила Извод из Статута којим се регулише оснивање и делокруг рада Комисије за квалитет, Правилник о уџбеницима и другим наставним средствима, Политику обезбеђења квалитета Извештај о самовредновању, као и Листу чланова Комисије за конктролу квалитета. Комисија је сачињена је од 7 наставника, 2 представника ненаставног особља и 2 студента. Квалитет програма оцењује се у поступку самовредновања и спољашњом провером квалитета. Учешће студената у контроли квалитета је предвиђено кроз учешће два представника у комисији за контролу квалитета. Приложени су резултати претходних евалуација студијског програма.
Бруто површина по студенту је на граници стандарда.
Осредња опремљеност инромационом технологијом. 
Kомисија за акредитацију и проверу квалитета, утврдила је да високошколска установа УНИВЕРЗИТЕТ У НОВОМ САДУ-ПРАВНИ ФАКУЛТЕТ  за студијски програм МАС1 - ПРАВА-СМЕР УНУТРАШЊИХ ПОСЛОВА  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма. 
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21][bookmark: _GoBack]УНИВЕРЗИТЕТ У НОВОМ САДУ-ПРАВНИ ФАКУЛТЕТ са седиштем у ТРГ ДОСИТЕЈА ОБРАДОВИЋА 1, НОВИ САД, ПИБ: 100728803, Матични број: 08104913, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма  МАС1 - ПРАВА-СМЕР УНУТРАШЊИХ ПОСЛОВА у оквиру поља друштвено-хуманистичких наука и то за 55 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

